शिमला  -  शिमला शहर में पिछले साल की तरह ब्लैकआउट न हो, इसलिए बिजली बोर्ड तैयारियों में जुट गया है। इन दिनों शहर में बिजली बोर्ड ने मेंटेनेंस का काम शुरू कर रखा है। जगह-जगह ट्रांसमिशन लाइनों की पड़ताल की जा रही है और देखा जा रहा है कि कहीं कोई लाइनें टूटने वाली तो नहीं। पिछले साल सर्दियों में बर्फबारी के दौरान यहां कई जगहों पर पेड़ गिरने से ट्रांसमिशन लाइनें टूट गई थीं और उनके टूटने से लगातार छह दिन तक शहर में बिजली गुल रही। पूरे शिमला में ब्लैकआउट रहा और आम जनता को भारी दिक्कतों का सामना करना पड़ा। शिमला में इस तरह के हालात पैदा होने के बाद कई तरह के सवाल भी खड़े हो गए, ऐसे में अधिकारी भी निशाने पर रहे। इस साल कहीं विंटर में इस तरह के हालात न पैदा हों, इसलिए बिजली बोर्ड तैयारियां कर रहा है। शिमला में सभी सब-स्टेशनों में मेंटेनेंस के काम हो रहे हैं। पुरानी ट्रांसमिशन लाइनों को बदला जा रहा है और उनकी सही तरह से पड़ताल की जा रही है। कई जगहों पर लाइनें कमजोर हैं। बिजली बोर्ड के कर्मचारियों को कहा गया है कि कहीं पर भी कोई चूक न हो इसे सुनिश्चित बनाया जाए।
 शहर में बिजली बोर्ड के तकनीकी कर्मचारियों की भी खासी कमी है। ये कमी विंटर सीजन में भारी पड़ती है। ऐसे में बोर्ड को कर्मचारियों का इंतजाम पहले से करना होगा।
 बर्फबारी के दौरान होने वाली परेशानियों के कारण यह कहा जा रहा था कि यहां ट्रांसमिशन लाइनों को भूमिगत किया जाए, परंतु ऐसा नहीं हो पाया है। ये प्रोजेक्ट काफी बड़ा है, जिसके लिए बोर्ड को करोड़ों रुपए चाहिए जो कि उसके पास नहीं है। उसकी वित्तीय स्थिति इस तरह की नहीं है। ऐसे में भूमिगत ट्रांसमिशन लाइनों का प्रोजेक्ट फिलहाल यहां पर सपना ही है।
 
शिमला - शिमला शहर में पिछले साल की तरह ब्लैकआउट न हो, इसलिए बिजली बोर्ड तैयारियों में जुट गया है। इन दिनों शहर में बिजली बोर्ड ने मेंटेनेंस का काम शुरू कर रखा है। जगह-जगह ट्रांसमिशन लाइनों की पड़ताल की जा रही है और देखा जा रहा है कि कहीं कोई लाइनें टूटने वाली तो नहीं। पिछले साल सर्दियों में बर्फबारी के दौरान यहां कई जगहों पर पेड़ गिरने से ट्रांसमिशन लाइनें टूट गई थीं और उनके टूटने से लगातार छह दिन तक शहर में बिजली गुल रही। पूरे शिमला में ब्लैकआउट रहा और आम जनता को भारी दिक्कतों का सामना करना पड़ा। शिमला में इस तरह के हालात पैदा होने के बाद कई तरह के सवाल भी खड़े हो गए, ऐसे में अधिकारी भी निशाने पर रहे। इस साल कहीं विंटर में इस तरह के हालात न पैदा हों, इसलिए बिजली बोर्ड तैयारियां कर रहा है। शिमला में सभी सब-स्टेशनों में मेंटेनेंस के काम हो रहे हैं। पुरानी ट्रांसमिशन लाइनों को बदला जा रहा है और उनकी सही तरह से पड़ताल की जा रही है। कई जगहों पर लाइनें कमजोर हैं। बिजली बोर्ड के कर्मचारियों को कहा गया है कि कहीं पर भी कोई चूक न हो इसे सुनिश्चित बनाया जाए। शहर में बिजली बोर्ड के तकनीकी कर्मचारियों की भी खासी कमी है। ये कमी विंटर सीजन में भारी पड़ती है। ऐसे में बोर्ड को कर्मचारियों का इंतजाम पहले से करना होगा। बर्फबारी के दौरान होने वाली परेशानियों के कारण यह कहा जा रहा था कि यहां ट्रांसमिशन लाइनों को भूमिगत किया जाए, परंतु ऐसा नहीं हो पाया है। ये प्रोजेक्ट काफी बड़ा है, जिसके लिए बोर्ड को करोड़ों रुपए चाहिए जो कि उसके पास नहीं है। उसकी वित्तीय स्थिति इस तरह की नहीं है। ऐसे में भूमिगत ट्रांसमिशन लाइनों का प्रोजेक्ट फिलहाल यहां पर सपना ही है।